**Olena Vasyleva** (ukr. Олена Василева, o.s. Klovatska; 20. toukokuuta 1899 Sribne, Pultavan alue – 18. maaliskuuta 1981 New York, Yhdysvallat) oli ukrainalainen kirjailija, kääntäjä ja bibliografi.

Elämä
-----

Vasyleva opiskeli romaanista filologiaa Pietarissa ja Harkovan vieraiden kielten instituutissa.

Myöhemmin Vasyleva opetti romaanisia kieliä Harkovan vieraiden kielten instituutissa ja käänsi ranskasta Victor Hugoa ja Emile Zolaa, muun muassa Zolan *Margueriten*. Toisen maailmansodan aikana hän muutti Saksaan, opetti Ukrainan teknillisessä ja taloudellisessa instituutissa Münchenissä vuosina 1947-1949. Vuodesta 1950 lähtien hän asui New Yorkissa opettaen ranskaa ja jatkoi ranskan- ja englanninkielisen kirjallisuuden kääntämistä. Itse hän kirjoitti romaanien lisäksi novelleja ja kertomuksia, joita julkaistiin ukrainalaisten emigranttien aikakauslehdissä.

Vasyleva kuoli 18. maaliskuuta 1981 New Yorkissa.

Kirjallinen tuotanto
--------------------

Romaani *More žiteiskeje* ('Elämän meri'), joka kuvaa ukrainalaisen perheen traagista kohtaloa toisen maailmansodan aikana, ilmestyi vuonna 1962. Romaani *Koli orbiti šrešujutsja* ('Kun kiertoradat risteytyvät'), joka ilmestyi 1968, sisältää 12 luonnosta ja muistoa läheisistä ihmisistä. Vasyleva saattoi myös valmiiksi Ukrainan vallankumouksen jälkeisen ajan tieteellisen bibliografian (1958)*lähde?*.

Vasylevan tuotanto sisältää novellien ja tarinoiden ohella lehtiartikkeleita, kuten

* Vasyleva O. Vid Abatstva poetiv do Pjatirnoho grona (Runoilijoiden luostarista viidenteen ryhmään). Sutšasnist 1970. - Nro 5 (113). 34-39  ja
* Vasyleva O. Vydatnij poet sutšasnostij Aikamme merkittävä runoilija (ranskalainen Saint John. Perse). Slovo. Kokoelma 3. New York: OUP, 1968. s.421-436.

Bohdan Kravtsiv, joka myös oli ukrainalainen emigranttikirjailija ja toimittaja, piti Vasylevalle tunnusomaisena taiteellisen ilmaisun taloudellisuutta, johdonmukaista ydintyyliä ja hyvää kirjallista kieltä.

Lähteet
-------

1. 1 2 3 4  Vasyleva Оlena - Eudusa.org *eudusa.org*. Viitattu 28.3.2022. (ukrainaksi)
2. 1 2 3  V. A. Prosalovoi (toim.): *Ukrainska diaspora: literaturni postati, tvori, biobibliohrafitšni vidomosti (Ukrainan diaspora: kirjalliset hahmot, teokset, elämäkertatiedot)*, s. 54. Donetsk: Shidnyi vydavnitšyi dim, 2012. Teoksen verkkoversio (viitattu 28.3.2022). (ukrainaksi)
3. 1 2 3  Romanentšuk B. (toim.): *Azbukovnyk. Entsiklopedija ukrayinskoi literaturi. (ABC. Ukrainalaisen kirjallisuuden tietosanakirja) Osa. 2, 30–31. Vasileva Olena*. Filadelfija: Kiova, 1969. Teoksen verkkoversio (viitattu 28.3.2022). (ukrainaksi)*lähde tarkemmin?*
4. ↑  Vasyleva O.: Vid abatstva poetiv do pjatirnoho grona (Runoilijoiden luostarista viidenteen ryhmään).  *Sutšasnist*, 1970, nro 5, s. 34-39. Artikkelin verkkoversio.  (ukrainaksi)
5. ↑  Sitšeslavska Prosvita (toim.): Slovo. Kokoelma ukrainalaisia ​​kirjailijoita, osa 3.2 *issuu.com*. Viitattu 28.3.2022. (ukrainaksi)
6. ↑  Kravtsiv, Bohdan *encyclopediaofukraine.com*. Viitattu 28.3.2022. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Encyclopedia of Modern Ukraine

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: uk:Василева Олена